上荆南府主三讓德政碑
作者：貫休
朝代：唐

paragraphs: 明明赫赫中興主，動納諸隍冠前古。
四海英雄盡戢兵，皆如圪圪天金柱。
萬姓多論政與德，請樹豐碑似山岳。
一從寇滅二十年，琬琰雕鐫賜重疊。
荆州化風何卓異，寡欲無爲合天地。
雖立貞碑與衆殊，字字皆是吾皇意。
君侯捧碑西拜泣，臣且何人恩洊及。
鳳皇銜下雕龍文，德昧政虛爭敢立。
函封三奏心匍匐，堅讓此碑聲蓋國。
我恐江淹五色筆，作不立此碑之碑文不得。